da en da nl ca da da de es da da da da da da da sv da da da da da en da en en ga ga it da en nb da de nb da da da da da da nb nb da da da da nl da en da da es nl da
Michael Schrøder er ny CFO hos DEAS Group og får afgørende rolle i DEAS’ transformation | DEAS
Michael Schrøder er nyansat CFO hos DEAS Group og er indtrådt i koncernledelsen pr. 15. august 2022.
Michael skal bidrage til at styrke DEAS’ finansielle performance og bliver en central figur i koncernens transformation mod at blive et innovativt rådgivningshus med en bæredygtig dagsorden. En transformation, der begyndte sidste år med ansættelsen af ny Group CEO Rikke Lykke.
"Jeg har mødt en fantastisk positiv energi hos Rikke Lykke og DEAS-teamet, og jeg var ikke i tvivl om, at jeg skulle med på rejsen og bidrage til de mange spændende projekter og forandringer. Jeg har altid arbejdet for brancher og virksomheder, hvor jeg kan se mig selv i produktet. Og ejendomsbranchen er så meget mere, end det, vi er kendt for i dag. Jeg glæder mig til at være med til at udnytte det store potentiale, vi har for at gøre en positiv forskel,” siger Michael Schrøder.
Michael har senest været CFO i den danske fitnesskæde Fitness World og kommer med en stærk finansiel og kommerciel baggrund og erfaring inden for økonomi, finansiering, IT og forretningsudvikling.
Michael er uddannet cand.polit. og har bestredet en række forskellige ledende roller og opnået ledelsesmæssig erfaring med omstilling af virksomheder, herunder virksomheder ejet af Private Equity-fonde, og har også været involveret i opkøb og fusions-arbejde.
”Michael er det helt rette fit for os. Vi får en CFO med en solid finansiel baggrund kombineret med en omfattende forretningsforståelse. Han har en bred og utraditionel CFO-erfaring, som er vigtig for at nå vores ambitioner om nytænkning og dermed blive ejendomsbranchens bedste forvaltnings- og rådgivningshus med fokus på stakeholder management, innovation og social impact,” siger Rikke Lykke.
Michael er 47 år, er gift og har fire børn, og så er han nok en af de eneste på Frederiksberg, som ejer en campingvogn, som han og familien nyder at køre på ferie i. Næste år cykler Michael for sjette gang til Paris med Team Rynkeby.
Kort om DEAS Group
DEAS Group (DEAS Holding A/S) er en nordisk full-service samarbejdspartner, der dækker hele værdikæden inden for fast ejendom fra Fund Management til Property Management inden for alle markedssegmenter; kontor, boliger, retail og logistik.
Vi servicerer en bred vifte af internationale og lokale investorer i Sverige, Norge, Finland og Danmark samt lejere under to separate brands: DEAS Asset Management A/S og DEAS A/S, som begge er helejede selskaber i DEAS Group.
Vores dedikerede team af mere end 900 ejendomsspecialister har indsigt i de lokale markeder og leverer alle typer af ydelser inden for ejendomsforvaltning, herunder Fund Management, Investment Management, Asset Management, ejendomsadministration, udlejning, byggeteknisk rådgivning, Facility Management og offentlig-private partnerskaber.
Vi opererer fra kontorer i otte nordiske byer, og den samlede portefølje under forvaltning omfatter mere end 2.600 ejendomme i alle markedssegmenter med et samlet areal på over 11 mio. m2 (AuM over 34 mia. EUR) i Norden.
DEAS Group ejes af Montagu Private Equity, en førende europæisk kapitalfond.
Dirch Passers Alle 76
+45 70 30 20 20http://www.deasgroup.com
Følg pressemeddelelser fra DEAS
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DEAS
DEAS styrker sin rådgivning og erhvervsudlejning i Jylland med ny Leasing Manager15.9.2022 13:27:25 CEST | Pressemeddelelse
Trine Kjøller er tiltrådt som ny Leasing Manager i DEAS’ Erhvervsudlejning i Aarhus. Trine får udlejningsansvaret for erhvervslejemål i Aarhus og omegn, herunder kontor- og butikslejemål.
Nye vinde i Spies’ tidligere hovedkvarter: Nytænkende udvikling af historisk ejendom skal fordre moderne arbejdsliv15.9.2022 13:12:40 CEST | Pressemeddelelse
Nyropsgade nr. 39 i det centrale København: Pensionsselskabet PenSam og DEAS Asset Management har gjort op med den klassiske udviklingsopgave og skabt et atypisk kontorhus med en kreativ stemning og ambitionen om liv 24/7.
DEAS Group, Lundgrens og CBRE vil sikre unge talenter i nyt netværk9.9.2022 11:34:00 CEST | Pressemeddelelse
Nyt netværk på tværs af Transactions & Advisory Services i ejendomsbranchen skal sikre talentmassen og være med til at udvikle de nye eksperter.
DEAS Group fortsetter i sitt ambisiøse digitale spor med nytt, interaktivt PropTech-partnerskap25.8.2022 12:11:57 CEST | pressemelding
DEAS Group satser tungt på fremtidens arbeidsplass – og etter et år med en rekke nye inngåtte digitale partnerskap, er det siste samarbeidet med pionerbedriften Spaceti et naturlig, men også modig skritt på denne reisen.
DEAS Group fortsætter i ambitiøst digitalt spor med nyt interationalt proptech partnerskab25.8.2022 10:45:04 CEST | Pressemeddelelse
DEAS Group er investeret i fremtidens arbejdsplads - og efter et år med adskillige indgåede digitale partnerskaber er det seneste partnerskab med first moveren Spaceti et naturligt, men også modigt skridt på rejsen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022